 Uchapupu hwokuvapo kwenzanga dzechiJudha munharaunda yenyika nhasi yakafukidzwa neAustria hunogona kuteverwa kudzokera shure muzana ramakore rechi12. Muna 1848 vaJudha vakapiwa maruramiro avanhu uye maruramiro okuvamba nzanga yorudzidziso yakazvimirira, asi maruramiro azere ovagari vemo akapiwa bedzi muna 1867. Mumugariro worusununguko rwezvemari, rworudzidziso uye rwomunzanga, chiverengero chavanhu vechiJudha chakakura kubva pa 6.000 muna 1860 kusvika kunodokusvika 185 000 muna 1938. Muna March 1938, Austria yakabatanidzwaneGermany yeNazi uye zviuru zvevaAustria nevaJudha vokuAustria vaishora utongi hweNazi zvakaendeswa kumisasa yevasungwa. PavaJudha 65 000 vokuVienna vakaendeswa kumisasa yevasungwa, vanenge 2 000 chete ndivo vakapukunyuka, nepo 800 vakapukunyuka Hondo Yenyika II vari pakavanda. 